145. ΑΠΟΦΑΣΗ ΥΠΟΥΡΓΟΥ  ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ. ΔΙΔΑΔ/Φ.42/681/29792 της 29/30 Ιουλ. 1991 (ΦΕΚ Β΄ 593) Διαδικασία μετάταξης υπαλλήλων που έχουν εκλεγεί δήμαρχοι, Πρόεδροι Κοινοτήτων, Δημοτικοί, Διαμερισματικοί ή Κοινοτικοί Σύμβουλοι. Έχοντας υπόψη τις διατάξεις: α)Της παρ.5 του άρθρ.56 του Νόμ.1943/1991 (ΦΕΚ 50Α/11.4.1991) «Εκσυγχρονισμός της οργάνωσης και λειτουργίας της δημοσίας διοίκησης, αναβάθμιση του προσωπικού της και άλλες συναφείς διατάξεις». β)Του άρθρ.20 του Νόμ.1735/87 (ΦΕΚ 195Α/11. 11.87) «Προσλήψεις στο δημόσιο τομέα, κοινωνικός έλεγχος της δημόσιας διοίκησης, πολιτικά δικαιώματα και άλλες διατάξεις». γ)Την ανάγκη επείγουσας τακτοποίησης του υπηρεσιακού καθεστώτος των δημοσίων υπαλλήλων και των υπαλλήλων του δημόσιου τομέα οι οποίοι είναι αιρετά όργανα των ΟΤΑ, αποφασίζουμε: Σελ.316,978 Καθορίζουμε τη διαδικασία διενέργειας των ματατάξεων που προβλέπονται από τις διατάξεις του άρθρ.20 του Νόμ.1735/1987 για δημόσιους υπαλλήλους των φορέων του δημόσιου τομέα, όπως αυτός προσδιορίζεται στα άρθρ. 51 του Νόμ. 1892/1990 και 4 παρ. 6 του Νόμ. 1943/91, που είναι αιρετά όργανα των Οργανισμών Τοπικής Αυτοδιοίκησης ως εξής: ΝΕΕΣ ΑΙΤΗΣΕΙΣ ΓΙΑ ΜΕΤΑΤΑΞΗ: α)Υποβάλλονται στην υπηρεσία διοικητικού και προσωπικού του φορέα στον οποίο ανήκει οργανικώς ο υπάλληλος. Διαβιβάζονται εντός 10 ημερών στο υπηρεσιακό συμβούλιο. β)Το υπηρεσιακό συμβούλιο της υπηρεσίας που ανήκει οργανικά ο υπάλληλος οφείλει να γνωμοδοτήσει εντός μηνός από την διαβίβαση της αίτησης. γ)Η υπηρεσία που ανήκει οργανικά ο υπάλληλος πρέπει εντός δέκα ημερών από τη γνωμοδότηση του υπηρεσιακού συμβουλίου να διαβιβάσει την γνωμοδότηση αυτή μαζί με το προσωπικό μητρώο του υπαλλήλου στην υπηρεσία διοικητικού ή προσωπικού του Υπουργείου ΝΠΔΔ ή ΟΤΑ που επιθυμεί να μεταταγεί ο υπάλληλος. Η υπηρεσία αυτή διαβιβάζει το σχετικό φάκελλο στο υπηρεσιακό συμβούλιο εντός 10 ημερών. δ)Το υπηρεσιακό συμβούλιο της υπηρεσίας υποδοχής αποφαίνεται εντός μηνός από την αποστολή του σχετικού φακέλλου. ε)Αν οι γνώμες  των οικείων υπηρεσιακών συμβουλίων είναι θετικές, συντάσσεται εντός 15 ημερών από την υπηρεσία υποδοχής σχέδιο κοινής απόφασης μετάταξης, το οποίο αφού υπογραφεί από τους οικείους Υπουργούς αποστέλλεται για υπογραφή στον Υπουργό Προεδρίας της Κυβέρνησης και επαναφέρεται στην Υπηρεσία στην οποία γίνεται η μετάταξη για δημοσίευση στην Εφημερίδα της Κυβερνήσεως. 2.Ε.β.144-145 Υπαλληλικός Κώδικας στ)Σε περίπτωση διαφωνίας των οικείων υπηρεσιακών συμβουλίων για συγκεκριμένη μετάταξη αποφαίνεται η  Επιτροπή Μετατάξεων της παρ.10 του άρθρ.20 του Νόμ.1735/1987, στην οποία ο σχετικός φάκελος του υπαλλήλου διαβιβάζεται εντός δέκα ημερών από την γνώμη του υπηρεσιακού συμβουλίου της υπηρεσίας υποδοχής. ΕΚΚΡΕΜΕΙΣ ΑΙΤΗΣΕΙΣ ΓΙΑ ΜΕΤΑΤΑΞΗ ζ)Αιτήσεις μετατάξεων βάσει του άρθρ.20 του Νόμ.1735/87, οι οποίες εκκρεμούν στις υπηρεσίες, εισάγονται εντός 10 ημερών στα Υπηρεσιακά Συμβούλια προς γνωμοδότηση ενώ όσες εκκρεμούν σ’αυτά εξετάζονται εντός μηνός, από την έκδοση της γνωμοδότησης αυτής. Κατά τα λοιπά ισχύουν οι προθεσμίες των περιπτ.δ΄και επ. της απόφασης αυτής. η)Μετατάξεις για τις οποίες συμφωνούν τα οικεία Υπηρεσιακά Συμβούλια προωθούνται χωρίς κρίση της Επιτροπής Μετατάξεων, ενώ αν οι γνώμες των οικείων Υπηρεσιακών Συμβουλίων είναι θετικές και εκκρεμούν στην επιτροπή μετατάξεων, προωθούνται, χωρίς κρίση αυτής, στην Υπηρεσία υποδοχής για σύνταξη κοινής απόφασης μετάταξης, υπογραφή και δημοσίευση. θ)Όσες κοινές υπουργικές αποφάσεις έχουν υπογραφεί προωθούνται προς δημοσίευση. 